
Prooemium. 

Cum  natura  tanquam  opus  Artificis  divini  Sa- 
pientissimi  matrem  omnis  activitatis  constituat, 
e  cujus  sinu  omnis  vita  promanat,  iterumque 
redit,  ipsa  proin  semper  viva  et  inalterabitis ; 
cum  in  ea  supremum  homo  teneat  locum,  hunc 
autem  cuilibet,  praeprimis  autem  medico  nos¬ 
cere  oporteat,  ut  ejus  vitam  tueatur,  et  vitae 
morbum  normae  restituat,  quod  tamen  non 
praestabit,  nisi  noverit:  quid  et  quomodo  ip¬ 
sa  natura  hominis,  sibi  soli  relicta  agat  in  sa¬ 
nitatem  conservandam  et  morbum  exterminan¬ 
dum  ;  tunc  veritate  hac  intime  perculsus  in 
naturam  conservatricem  ac  medieatricem  per 
decursum  Studii  medico  -  practici  attentionem 
meam  direxi,  ex  ea  rescire  cupiens  quemodo 
et  qualiter  ars  illi  succurere  debeat,  et  itaque 
argumentum  hoc ,  pro  mea  inaugurati  disser¬ 
tatione  selegi ,  non  mihi  blandiens  illud  hisce 
absolvisse,  sed  contentus  me  pro  marte  possi¬ 
bili  sitim  in  veritatem  sedasse,  et  scribendo 
non  frustra  trivisse  tempus. 


Conceptus  vis  naturae  meclicatricis. 

In  est  organisme  animali  vis  ,  quae  ex 
congressu  materiae  seminalis  orta  ex  hac  ipsa 
et  materia  nutritiva  ,  a  matre  veniente  sibi  or- 


\ 

ganismum  struit,  exstructum  continuo  evolvit, 
et  omnes  illius  functiones  ad  sui  conservatio¬ 
nem  dirigit;  hinc,  quae  organismum  contra 
morbos  defendit,  et  morbo  adfectum  in  statum 
sanum  reducere  tendit*  Est  ergo  vis  sanitates 
ponservatrix  et  medicatrix  eadem  cum  illa,  quae 
organismum  exstruxit  et  ex  iisdem  legibus  ex¬ 
plicanda, 

Ouid  attenta  oeconomiae  organismi  lustra? 
cio  doceat,  quid  viri  sagacissimi  de  hac  mira¬ 
bili  virtute  sentierint  adducere  conabor*  Primo 
quidem  hanc  organismi  vim  rerera  existere  de¬ 
monstrabo,  et  inde  quid,  et  quomodo  fiat  ex? 
plicabo. 


Caput  I. 

De  existentia  vis  medicatricis  et  conspectu 

ejusdem  histerico. 

Vis  medicatrix  est  organismi  ejusque  vi? 

rium  et  functionum  abnormium  in  statum  nor- 

malem  reductio,  propriis  vitae  viribus  peracta 
absque  omni  artis  auxilio. 

Talem  in  organismo  virtutem  revera  exi¬ 
stere  testimonia  virorum  sagacissimorum  de? 
monstrant,  ratio  suadet  recentiorum  medico¬ 
rum  experientia  confirmat. 

*  Ouoad  primum  Coevitatem  vis  naturae  me¬ 
dicatricis  ,  cum  vi  vitae  nemo  qui  altius  natu¬ 
ram  scrutatur  negare  poterit.  Ut  primum  enim 
e  sinu  terrae  homo  in  vitam  vocatus  exstitit, 
mox  vitam  ejus  vi  naturae  medicatrici  concre¬ 
ditam  cernere  licet,  quam  sanam  conservare, 


per  varias  vitae  periodos  incolumen  traducere, 
primi  ejus  officii  fuit;  dum  quod  incassum  ne¬ 
gatur  per  noxios  adfectum  et  passionum  aeris  , 
temperaturae ,  cibi ,  potusquae  et  aliorum  ne¬ 
cessariorum  vitae  incitamentorum  influxus,  ad- 
que  post  potentiarum  mechanicarum  actionem 
violentam  morbi  interni,  vulnera  item  ac  frac¬ 
turae  enatae  sunt,  quis  hac  normae  reduxit? 
An  medicina  quae  vel  nulla  exstitit,  vel  mala 
— -  An  fortuitus  ?  qui  vana  est  nomenclatio  — 
dicendum  itaque  est:  Virtutem  naturae  homi¬ 
nis  tunc  secundo  suo  munere,  nempe  medi- 
catrici  functam  Sanitatem  restituisse.  Agnove¬ 
runt  hanc  veritatem  antiquissimi  artis  medicae 
in  Aegypto  ,  in  Palestina  inque  grecia  ministri. 
Sacerdotes  et  Prophetae ,  quorum  prudentio- 
res  certe  perspexerunt,  sanationem  aegrorum 
nec  cerimoniis  mysticis,  nec  offertoriis,  tri¬ 
buendam  esse ,  quam  potius  a  propria  vi  or¬ 
ganismi  sese  vindicantis  provenire  ,  quam  vim 
excitare  et  exacuere  conati  sunt,  per  revoca¬ 
tionem  aegrorum  a  curis  suis  ad  loca  templo¬ 
rum  amoenissima,  in  silvis  prope  scaturigines 
sita,  per  sustentationem  nimiae  confidentiae 
preces  jeiunia,  amuleta,  et  his  similia. 

Philosophi  antiquissimi  qui  et  medicinam 
coluerunt,  ut  Pythagoras ,  Democritus,  Anaxa- 
goras ,  sapientissime  de  vi  naturae  mcdicatri-  . 
cae  disseruere,  saepius  enim  adfirmant:  totam 
naturam  adspirare  ad  sui  conservationem,  ad 
sananda  mala ,  illam  vigilare  in  conservatio¬ 
nem  omnium  —  illam  appetere,  id  quod  illam 
conservat,  et  abhorere  ,  quod  ei  perniciem 
minatur. 

Hippocrates  verus  hic  medicinae  rationa¬ 
lis  fundator,  non  tantum  in  theoria  hanc  na¬ 
turae  virtutem,  ad  culmen  evexit,  sed  et  in 
praxi  sua  felicissima  observationibus  castissi¬ 
mis  comprobavit.  Et  quidem  exordio Lib.  Epid. 
VI.  S.  V-  act.  morbis  naturae  medentur  ,  in 
Lib.  de  Insom.  dicit  quod  psyche  gubernet 
suam  propriam  domum,  in  Libr.  de  Arte:  vim 
naturae  humanae  vocat  medicinam,  seu  illud 
negotium,  quo  natura  ipsa  aegrotantes  in  in¬ 
tegrum  restituat,  adeoque  depellendo  morbos, 
sanitatem  reparet,  adque  vindicet.  Item  alibi: 
quod  natura  sit  animalium  servatrix  ,  morbos 
finiat,  noxia  indicet,  ac  eiiciat,  convenientia 
servet,  aliena  separet. 

Aristoteles  ipse  fatetur:  naturam  semper 
optima  facere ,  in  omnibus  illis  ,  quae  esse 
possunt  Lib.  II  de  generat.  C.  10. 

Galenus  dignitatem  medicatricis  quoque 
naturae  restauravit ;  segregando  enim  a  multis 
hypotheticis,  aut  juxta  genium  ejus  temporis 
erroneis,  ejus  doctrinis  illud  in  finem  nostrum 
ex  eo,  ex  cerpere  licet,  quod  is  in  Lib.  IX  de 
Placitis  Hyppocratis  et  Platonis  Lib.  V  De  Fa¬ 
cul.  Nat.  De  usu  partium  docuit :  naturam  esse 
lontem  sanitatis  hominis,  retinet  enim  hoc  quod 
ei  est  utile,  et  expellit  superfluum  t  seu  objec- 
.  ta  ei  peregrina  per  suas  proprias  vires. 

Dum  in  operibus  Theophrasti  et  Paracelsi 
legitur  de  Archaeo ,  qua  principio  vitae  dae¬ 
moniaco ,  seu  physico,  quod  Archaus  omnes 
functiones  physicas  gubernet,  regat,  quod  mor¬ 
bi  sanentur,  dum  ipse  Archaeus  qui  perturba¬ 
tionem  illam  concitavit,  per  turbationem  illam 
in  organismo  superat,  et  quod  illa  medicina 

sit  universalis  futura,  cujus  ope  Archaeus  diri¬ 
gatur  cet.  Nonne  haec  serio  perpensa,  vires 
organismi  humani,  autocraticam,  in  hujus  fune-» 
tionum  harmoniam  conservandam  exerere  po¬ 
testatem,  indicant. 

Ouoad  secundum*  Hanc  organismi  vim  , 
revera  existere  ipsa  ratio  suadet:  Rerum  exter¬ 
narum  continuus  est  in  organismum  influxus  ; 
sine  hoc  influxa  vitam  nec  inchoare  nec  conti¬ 
nuare  potest;  ab  hoc  organisationis  reproduc- 
tio  et  virium  restitutio  dependei.  Jam  vero  hae¬ 
res  externae  ut  in  ipsam  organismi  substantiam 
transire  possint,  subigi  prius  per  organismi 
vires  et  assimilari  debent,  ut  natura  sua  depo¬ 
sita,  substantiae  organicae  et  animali  homo- 
genae  flant.  Continuus  igitur  obtinet  conflictus 
inter  organismi  yires  et  res  externas,  ex  quo 
prodit  vel  Sanitas,  si  vires  rebus  exsternis  pro- 
portionatae  sunt;  vel  morbus  si  res  exsternae 
vel  quantitate  vel  qualitate  peccant,  ct  virium 
reactiones  vel  solito  vehementiores  excitantur, 
vel  supprimuntur,  vel  exhauriuntur.  Eadem  er¬ 
go  vita  momenta,  quae  agunt  in  statu  sano, 
agunt  quoque  in  morbo,  et  vis  quae  sibi  struit 
organismum,  exstructum  conservat,  quae  jam 
in  statu  sano  res  exsternas  continuo  Subigit, 
non  subigendas  aut  vitae  vi  destructas,  diver¬ 
sis  viis  eliminat,  quae  sibi  multos  fabricat  hu¬ 
mores  in  commodum  organismi;  haec  vis  pro¬ 
fecto  vitae  obstacula  removere  potentius  vocb 
vas  subigere  vel  eliminare,  abnormem  mate¬ 
riae  organicae  miscelam  corrigere,  turbatam 
inter  vires  ac  functiones  harmoniam  restituere, 
i.  e.  morbis  mederi  poterit. 

Ex  his  patet,  sub  vi  medicatrice  non  vini 
Simplicem  intelligi  posse,  sed  complexum  po» 
tius  omnium  virium,  quae  vitam  constituant. 

Ouoad  tertium.  Existentia  vis  organismi 
medicatricis  per  ip*sam  ex  perientiam  evinci-» 
tur :  nam 

I.  Observatione  constat,  nullum  fere  existere 
morbum,  si  quasdam  organorum  destruc¬ 
tiones  excipere  velis,  qui  sola  naturae  vir¬ 
tute  absque  omni  artis  auxilio  non  aliquam 
do  sanatus  fuisset,  sic  vulnera,  ulcera  ce¬ 
rebri,  pulmonum,  diaphragmatis,  hepa¬ 
tis  5  lienis  ,  intestinorum,  quin  imo  ipsius 
cordis,  diu  sine  vitae  detrimento  perstitis¬ 
se,  non  raro  sanata  fuisse  castae  observa¬ 
tiones  docuerunt.  Omnes  febres  et  ipsam 
pestem,  in  sumo  gradu  'et  sub  pessimis 
circumstantiis,  sola  naturae  vi  Sanatam 
fuisse  in  itinerariis  legimus.  Et  centenos 
quotidie  observamus  aegros  praecipue  ege¬ 
nos  ,  qui  absque  omni  medicamine,  ob¬ 
servato  solo  regimine  diaetetico  saepe  sa¬ 
nantur. 

II.  Diversissimas,  imo  contrarias  in  eodem 
morbo  medendi  methodos  adhibuerunt 
medici,  hodiedumque  adhibent,  et  aegri 
sanantur.  Quaevis  medicorum  secta,  suam 
laudibus  prae  caeleris  extollit  methodum; 
quum  tamen  non  haec  methodus  ,  sed  na¬ 
tura  est,  quae  morbum  sanavit.  Saepe 
nequaquam  haud  vituperanda  metendi  me¬ 
thodus,  sed  medici  ignorantia  lethiferum 
aegro  propinat  medicamentum,  et  natura 
medientrix  tamen  debellando  morbum  sa- 
pitatem  adducit. 

III.  Nec  rari  sunt  casus,  aegros,  quos  ars 
tentato  omni  remediorum  apparatu  insa? 
nabiles  dimisit,  citra  omnem  expectatior 
nem  restitutos  fuisse. 

IV.  Denique  certum  medicus  saepe  intendit 
scopum  adsequendum  et  alius  longe  que 
diversus ,  non  raro  praefixo  contrarius  in¬ 
sequitur  effectus  et  morbus  cessat  Sic  cor¬ 
tex  peruvianus  scopo  roborandi  adhibitus 
in  morbo,  in  quo  evacuatio  indicata  esset, 
alvi  fluxum  excitat  et  morbus  aufertur. 
Ouis  ex  his  operationibus  virtutem  medb 
catricem  non  intelligat? 

Ouum  ergo  talem  virtutem ,  quae  sine 
artis  adminiculo  morbis  medetur,  revera 
existere,  demonstravimus;  ad  ea  quae  ob¬ 
servatio  in  morbis  acutis  et  chronicis  do- 
cet,  transimus. 


Caput  II. 

De  observatis  naturae  medicatricis  moli7 

minibus. 

Si  distinctam  de  virtute  organismi  medi- 
catrice  ideam  nobis  comparare  cupiamus,  an¬ 
tiquorum  imprimis  Hippocratis  scripta  consu¬ 
lere  debemus.  Illi  enim  medici  castis  sensibus 
et  sine  praeconcepta  opinione  in  aegris  omnia, 
quae  sensibus  patent,  observarunt,  et  eadem 
castitate  sine  artis  adfectione  litteris  expresse¬ 
runt.  Ipsa  etiam  natura  in  actionibus  suis  mi¬ 
nus  turbabatur  et  morbus  regularem  magis  de- 
cunsum  observabat,  in  hominibus  naturalem 
magis  vitam  viventibus.  Nostris  temporibus  ng- 

tura  quidem  secundum  easdem  operatur  leges* 
sed  organismus  iusdem  vita,  a  statu  illo  natu¬ 
rali  inagis  remota  ,  ejusque  operationes  arte 
magis  turbantur,  et  inde  minus  manifesta  sunt 
illa  vis  medicatricis  molimina»  Ut  autem  quae 
natura  molitur  ad  morbos  vincendos  et  ars  ob¬ 
servavit,  lucido  pertractentur  ordine;  primo 
de  iis,  quae  in  febribus,  et  postea  quae  in 
chronicis  et  organicis  morbis  observentur, 
disseremus. 

A  Observata  in  febribus  naturae 

» 

conamina. 

Febres  vera  sunt  virtutis  organismi  medi¬ 
catricis  conamina,  quibus  id,  quod  vitae  inte- 
nitum  vel  organismi  destructionem  minatur, 
excitatis  vitae  viribus  studet  subigere  aut  eli¬ 
minare,  et  sublatam  inter  vires  harmoniam 
restituere. 

In  omnibus  febribus  excitatae  virium  ac¬ 
tiones  observantur,  quibus  organismus  cau¬ 
sam  morbi  auferre  tendit.  Harum  actionum  ef¬ 
fectus  crisis  elicitur,  per  crisim  ergo  sors  aegri 
determinatur,  qua  saepe  sepius  fausta  est,  et 
plurimi  sane  aegri  per  naturam  medica  tricem 
salvantur. 

Haec  virium  operationes  certo  typo  et  cer¬ 
tis  stadiis  adstrictae  sunt,  crisisque  ipsa  cer¬ 
tis  diebus  obtinere  solet.  Dies  quibus  febres 
judicari  solent,  criticos  dixere  veteres,  et  sunt 
dies  praecipue  impares,  tertius,  quintus,  sep¬ 
timus  et  cet:  causa  in  typo  latere  videtur  quem 
plurime  febres  amant  tertianum  ,*  hinc  quo  ma¬ 
gis  regularis  est  febrium  decursus,  eo  certius 


13 


obtinet  crisis  clie  impari.  Si  vero  febris  per 
decurstim  ita  anticipat,  ut  anticipatio  horas 
efficiat  viginti  quatuor,  febris  inde  die  pari  ju¬ 
dicatur.  Teste  Hippocrate  febres  ante  diem  un¬ 
decimum  die  impari  exacerbantur*  hinc  et  tali 
die  judicantur  ,  post  diem  undecimum  obser¬ 
vant  typum  quartanum,  et  die  decimo  quarto, 
decimo  septimo,  vigesimo  judicantur* 

Inter  hos  dies  criticos  quidam  observantur, 
quibus  crises  solemniores  contingere  solent , 
quales  sunt,  septimus,  decimus  quartus,  vi¬ 
gesimus.  Hos  dies  criticos  antecedit  alius,  qui 
crisim  futuram  et  speciem  criseos  indicat.  Ta¬ 
les  dies  contemplantes  vel  indicantes  vocarunt 
veteres  ,  et  sunt  intermedii  inter  morbi  initium 
et  septimum,  et  duos  septenarios;  hinc  quar¬ 
tus,  undecimus,  decimus  septimus.  Si  v.  c* 
die  undecimo  urina  missa  levem  hypostasim 
deponit,  vel  nonnullae  sanguinis  guttae  e  na¬ 
ribus  stillant  morbum  die  decimo  quarto  per 
urinam  vel  haemorrhagiam  narium  judicatum 
iri,  concludimus.  Ceteris  diebus  imparibus, 
quinto,  nono,  et  cet.  quoque  crisis  obser¬ 
vatae  sunt  sed  minus  solemnes,  hi  dies  nomi¬ 
ne  intercurrentium  insigniebantur.  Diebus 
paribus  reliquis  acriticis  dictis,  nulla  crisis 
observata  est,  et  his  medicinam  exhibebant 
veteres. 

Hos  dies  criticos  maximi  fecerunt  veteres, 
et  eorum  observatio  febrium  curam  dirigebat. 
Nostris  temporibus  tanta  crisium  regularitas 
vix  unquam  observatur,  quum  organismus  per¬ 
versa  educatione,  et  longe  a  statu  naturali  aber¬ 
rante  vivendi  ratione  labefactatus  ,  observatur, 
morbusque  cura  febrium  nimis  impetuosa  a 

regulari  decursu  detrahitur.  Inde  tamen  noil 
verum  est,  quod  neoterici  multi  adfirmant, 
nullos  dari  dies  criticos,  et  doctrinam  veterum 
de  crisibus  ad  insomnia  referendam  esse.  Nam 
fideli  ad  lectos  observatione  constat:  Morbos 
febriles  amare  typum  tertianum  et  stadia  sep¬ 
tenaria.  piis  tamen  minime  adfirmare  volumus, 
morbum  febrilem  die  nonnisi  septimo,  bissep- 
timo  vel  vigesimo  judicari  posse,  neque  illis 
medicis  adsentire  possumus,  qui  computatis 
diebus  criticis  diem  horam  et  formam  criseos 
praesagiri  posse  defendunt. 

Crisis  bona  et  levamen  inde  ortum  mox 
cito  et  repetente  contingit,  mox  pedetentim 
et  repetitis  conatibus  perficitur.  Prior  crisis 
perfecta  dicta  in  febribus  acutissimis  contingit. 
Posterior  lysis  vocata  in  decursu  lentiori  ob¬ 
servatur.  In  genere  antiquis  temporibus  crises 
perfectae,  nostris  vero  lyses  sunt  frequentis- 
simae. 

Crises  felices,  manifesta  phaenomena,  im¬ 
primis  evacuationes  cum  levamine  comitantur, 
quae  crises  vocantur  excretoriae.  Ad  has  eva¬ 
cuationes  criticas  frequentiores  et  solemniores 
spectant.  Sudor,  urina,  diarrhoea  et  haemor¬ 
rhagia  critica;  minus  frequentioribus  adnume- 
rantur:  sputum,  vomitus,  blenorrhoea,  sup«* 
puratio  salivatio ,  exanthemata  critica. 

Hae  excretiones ,  si  revera  criticae  sunt, 
certos  habent  characteres.  Sudor  criticus  opti¬ 
mus  universalis,  aequabilis  vaporosus,  odoris 
subaciduli.  Urina  critica  benefica  est  copiosa, 
vix  odora,  sub  mictu  limpida,  a  mictu  turbi¬ 
da,  eum  hypostasi  cito  subsidente  ,  copiosa, 
levi ,  albescente.  Diarrhoea  optima  affert  feces 

homogenas ,  coctas,  minus  irritantes,  consi- 
stentiae  pultaceae.  In  genere  excreta  critica  op¬ 
tima,  justa  maturatione  praegressa,  perturba¬ 
tiones  criticas  sequuntur,  moderate  larga,  be¬ 
ne  cocta  sunt,  et  quam  maxime  cum  levamine 
promto  procedunt  Evacuationes  his  characte¬ 
ribus  destitutae,  symtomaticae  dicuntur. 

An  hae  excretiones  sint  causa  levaminis 
subsequentis ,  an  potius  effectus  vel  coeffectus 
ejusdem  livaminis ,  inter  medicos  lis  fuit.  Hu¬ 
morali  pathologiae  addicti  morborum  fomitem 
in  humoribus  quaerentes  evacuationes  qua  cau¬ 
sam  levaminis  defendunt.  Secundum  illorum 
theoriam  febris  oritur  a  materia  peregrina  vel 
humore  inquilino  degenerato ,  vasa  ad  reac¬ 
tiones  vehementiores  sollicitante  ;  morbus  igi¬ 
tur  non  cessat,  nisi  materia  illa  subacta  et  as- 
similata ,  vel  vero  excreta ;  ut  vero  excerni 
possit,  praeparatione  vel  coctione  opus  est. 

Solidistae  e  contra  vix  non  omnem  morbum 
febrilem  in  spasmo  solidorum  consistere  defen¬ 
dentes  ,  exeretiones  criticas  pro  effectu  levami¬ 
nis  habent,  quum  per  actum  criticum  spasmus 
in  vasis  minoribus  resolvatur,  et  apertis  inde 
organorum  excretoriorum  ostiis  id,  quod  per 
morbi  decursum  collectum  fuit  excernatur. 
Nullam  inde  in  praxi  mereri  attentionem  ex¬ 
cretiones  ,  autumnant  hi  medici. 

Dubium  superesse  non  potest,  materiam 
quandam  ad  febris  existentiam  minime  requi¬ 
ri;  nec  rarae  sunt  febres,  quae  absque  omni 
evacuatione  judicantur,  ea  quoque  quae  excer¬ 
nuntur,  non  materiam  febrim  excitantem  sed 
morbi  productum  et  evacuationes  nonnisi  de¬ 
crescentis  morbi  effectum  esse.  Ex  altera  vero 

parte  omnino  verum  est,  causam  febrim  exci¬ 
tantem  non  raro  materiam  irritantem  esse,  cu¬ 
jus  subactio  et  excretio  morbum  finit,  id  quod 
frequens  est  in  morbis  gastricis.  Frequentissi- 
mi  tamen  videntur  in  praxi  casus  ubi  excretio 
critica  est  coeftectus  ijusdem  causae,  quae  fe¬ 
brim  judicavit  et  levavit.  Nam  plerumque  eo¬ 
dem  tempore  ex  eadem  causa  spasmo  soluto 
colatoria  aperiuntur  et  naturae  conamine  ex¬ 
cernitur  id,  quod  materiam  moro  i  Picam  consti¬ 
tuit,  vel  quod  sub  morbo  ab  humoribus  sepa¬ 
ratum  fuit  Medico  practico  par  ratio  est,  sive 
excretio  a  levamine,  sive  levamen  ab  excretio- 
ne ;  sufficit  scire,  quod  diligens  observatio 
satis  comprobat,  excretionem  criticam  virtute 
organismi  medicatrice  inductam,  cum  levami¬ 
ne  venire. 

Morbus  per  naturae  medicatricis  molimina 
ob  nimis  praevalentem  causae  morbificae  po¬ 
testatem  saepe  non  penitus  auferri  potest,  et 
inde  vel  in  alium  transit  morbum,  vel  idem 
morbus  decursum  suum  repetit,  quo  denuo  vis 
medicatrix  potentiam  deleteriam  oppugnare, 
vel  vero  per  insolitas  vias  eliminare  studet. 

Morbus  secundarius  est  vel  alius  typi  et 
forma  —  i^sraifrcogig  —  vel  alius  characteris  — 
chct£ox,'1  —  vel  sedem  mutat,  et  universalis  fit 
localis  vel  de  organo  primarie  adfecto  ad  aliud 
fertur;  et  ibidem  heterogeneum  morbum  pro¬ 
ducit  ixsrct^cKTig.  —  vel  locum  mutat  et  in  alio 
loco  eundem  seu  homogeneum  morbum  gene¬ 
rat  —  Metas  chematismus  a  /xsra  et  crx^^ci  seu 
formae  mutatio*  — 

Ad  metastases ,  quae  frequenter  in  aegri 
emolumentum  obtinent,  spectant:  Abscessus, 

inter  reliquas  metastases  felicissima,  si  foras 
abscedit;  inflamationes  crysipelaceae,  exanthe¬ 
mata,  furunculi,  tumores  glandularum  praeci¬ 
pue  parotidis,  arthralgiae,  depositiones  ad 
nervos  et  orta  inde  paralysis  diversorum  orga¬ 
norum;  uti:  amaurosis,  paralysis  linquae  etc„ 
ipsius  quoque  cerebri  paralysis  et  ortus  inde 
stupor,  fatuitas  —  tristis  quidem  exitus,  me¬ 
lior  tamen  morte ;  denique  diversa  organorum 
secernentium  vitia. 

\  * 

B  Observata  in  morbis  chronicis  natu¬ 
rae  molimina. 

In  morbis  chronicis  debilior  quidem  vis 
medicatricis  opera ,  quam  in  febribus,  nec  ta¬ 
men  omni  destituitur.  Natura  enim  viribus  suis 
vitae  periculo  proportionatis  utitur,  et  illis 
morbis,  qui  cito  vitae  periculum  minantur, 
confestim  et  intenta  energia  collatis  omnibus 
vitae  viribus  resistit,*  illos  vero  morbus,  qui 
lento  passu  progrediuntur,  et  parva  nonnisi 
capiunt  incrementa,  tardius  et  inertius  op¬ 
pugnat. 

Morbi  in  quibus  functiones  naturales,  nu¬ 
tricio  ,  secretio,  excretio  imprimis  patiuntur, 
uti  cachexiae,  sola  organismi  vi,  si  quaedam 
circumstantiae  faventes  accedunt,  experientia 
teste  frequenter  et  feliciter  sanantur.  Secretio¬ 
nes  enim  et  excretiones  sunt  praecipua  naturae 
momenta,  quibus  utitur  ad  morbos  devincen¬ 
dos.  Sic  hydropem  anasarcam  post  diarrhoeam 
spontaneam,  vomitum  sudores  haemorrhagiam 
narium  sanatam  fuisse,  Schenk  et Hildanus  ob- 

servaverant.  Chlorosis  et  scorbutus  solis  po¬ 
tentiis  diaeteticis  sanatus  est. 

Natura  medicatrix  singulari  modo  anta* 
gonistico  producit  molimina  in  sanandis  mor¬ 
bis  chronicis,  et  depositiones  metastaticae  non 
infrequentes  observatae  sunt.  Sic  phthysis 
pulmonalis  exorta  suppuratione  in  parte  ex¬ 
terna  sanata  est.  Mania  exanthemate  erupto 
cessavit. 

Morbi  alii  chronici  praecipue  nervoses  de¬ 
terminatum  temporis  spatium  explent,  cres¬ 
cunt,  decrescunt,  cessant.  His  morbis  propri¬ 
us  subest  processus  dynamicus ,  qui  per  deter¬ 
minatum  temporis  spacium  evolvitur,  et  post 
quam  summum  fastigium  attigit,  rursus  decres¬ 
cit;  morbi  non  cessant  prius,  quam  determi¬ 
natam  temporis  extensionem  emensi  sunt.  Hos 
per  solam  medicatricis  operam  levari  aut  sa¬ 
nari ,  negari  non  potest ,  quum  decursus  per 
nullam  artem  restringi  potest,  et  multi  eorum 
sub  remissione  evacuationes  et  depositiones  of¬ 
ferunt  sat  solemnes.  Sic  morbi  spastici  chorea 
St.  Viti,  hysteria,  tussis  spasmodica,  determi¬ 
natum  absolvunt  decursum* 

Profluvia  frequenter  salutaria.  Haemorrha¬ 
gia  narium  cephaleam  tollit  vel  saltem  levat ; 
gravamina  haemorrhoidalia  fugiunt,  quampri¬ 
mum  haemorrhoides  fluere  incipiunt.  Vomitus 
et  Diarrhoea ,  quibus  materia  peregrina  vel 
inquilina  degenerata  ejicitur,  vel  humores  ab 
aliis  partibus  derivantur,  millies  salutifera  ob¬ 
servata  sunt. 

In  morbis  organicis  partes  divisae  uniun¬ 
tur,  deperdita  in  quantum  sieri  potest  regene¬ 
rantur,  depravata  corriguntur.  Sic  natura  vul- 

nera  unit  modo  arti  non  inimitabili ;  substanti¬ 
am  deperditam  per  suppurationem  resarcit,  os¬ 
sa  fracta  per  callum  conjungit* 

Caput  III. 

Theoria  vis  organismi  medicatricis. 

Omnis  sanatio,  sola  organismi  vi  peracta, 
iisdem  fit  vitae  viribus  quibus  organismus 
formatur,  quibus  eadem  semper  organisationis 
miscela  ac  forma  conservatur,  quibus  confor¬ 
mis  per  organa  et  systemata  harmonia  sustine¬ 
tur.  Vires  in  organismo  vigentes,  sive  pure 
dynamicae,  sive  chemicae  sive  mechanicae,  se¬ 
cundum  easdem  in  statu  morboso  ac  sano  leges 
operantur;  secundum  easdem  leges  vita  con¬ 
stituitur  et  conservatur,  secundum  easdem  mor¬ 
bus  ponitur,  tollitur,  et  sanitas  restituitur. 

Per  vim  intelligimus  quoddam  agens  cujus 
indolem  ignoramus,  et  solos  agentis  effectus 
et  actionis  leges  novimus.  Ouum  et  illud  agens 
quod  vitae  phoenomenis  praeest,  nos  latet,  his 
vitae  phoenomenis  vim  quandam  supponimus, 
diversa  aetate  diversimode  nominatam,  ita  qui¬ 
dem,  ut  jam  Enormon,  Archaeus ,  vis  vitalis, 
incitabilitas  ,  vocaretur.  * 

Haec  vis  tamen  ad  vitam  constituendam 
non  sufficit,  sed  rerum  externarum  requiritur 
influxus  ;  quae  res  externae  jam  qua  stimuli , 
jam  qua  nutrimentum  organisationem  et  vim 
vitalem  restituens  in  vitae  vim  agunt,  et  ex  ho¬ 
rum  factorum  congressu  qua  productum  pro¬ 
dit,  actio  vitalis. 

Haec  actio  vitalis  per  totum  organismum  , 
omnia  illius  organa  et  systemata  diffusa,  ipsam 

vitam  constituit  ,  et  diversas  functiones  in 
organismi  emolumentum  et  conservationem 
producit. 

Omnes  igitur  vis  medicatricis  operationes 
ex  actionis  vitalis  legibus  et  pendentibus  inde 
functionibus,  explicari  possunt. 

Jam  vero  actio  vitalis,  ut  sanitas  constet, 
ad  certam  quantitatem  et  qualitatem  determi¬ 
natam  restringitur,  et  conformis  inter  systema¬ 
tum  actiones  et  organorum  functiones  harmo¬ 
nia  requiritur. 

Vis  medicatrix  igitur  in  statu  morboso  ac¬ 
tionem  vitalem  excedentem  deprimere  ,  lan- 
quentem  erigere,  ejusdem  qualitatem  abnor¬ 
mem,  et  exortam  inde  miscelam  perversam 
corrigere  ,  tandem  inter  actiones  et  functiones 
consensum  et  antagonismum  normalem ;  resti¬ 
tuere  debet.  His  iisdem  actionibus  consulto 
utitur  natura  ad  morbos  devincendos. 

Est  porro  sancta  vis  vitalis  lex,  ut  ab  iis¬ 
dem  Stimulis  diutius  sollicitata  paulatim  minus 
adficiatur,  et  iisdem  quasi  adsuescat,  ut  inde 
et  habitus  ad  sanationem  per  naturae  vires  in¬ 
ductam  non  parum  contribuat.  Tandem  et  hic 
singularis  vis  vitalis  effectus,  quod  sub  certa 
modificatione  seu  intonatione  determinatam 
aquirat  ad  res  determinatas  affinitatem,  qua  fit 
ut  ad  res  illas  concupiscendas  vel  avertendas 
impulsu  interno  feratur. 

Quod  organorum  functiones  attinet,  his 
omnibus,  quotquot  sunt,  natura  utitur  ad  mor¬ 
bos  debellandos. 

Jam  quomodo  natura  diversis  morbis  me¬ 
deatur,  et  quomodo  singulis  actionibus  et  func¬ 
tionibus  ad  hunc  scopum  adsequendum  utatur 
videamus. 

Sanatio  morborum  ex  quantitate  actio¬ 
nis  vitalis  per  vim  me  dicatV i c em. 

Morbi  in  processus  vitalis  alienata  quanti¬ 
tate  radicati*  actionem  vitalem  excedentem  vel 
lanquentem  offerunt*  et  morbus  inde  vel  hy- 
persthenicus  est  vel  asthenicus  est. 

Morbus  hypersthenicus  per  ipsam  organis¬ 
mi  reactionem  excedentem  virium  jacturam  pa¬ 
titur  et  semet  ipsum  consumit.  Actio  vitalis  in¬ 
de  ad  eum  gradum  redire  debet*  in  quo  sani¬ 
tati  accomodatum  vitae  processum  continuare 
potest.  In  his  morbis  vis  medicatrix  adeo  ma¬ 
nifesta  est,  ut  quotidie  centenos  aegros  sine 
omni  artis  auxilio  facillime  et  tutissime  ab  illis 
convalescere  videamus.  Hunc  actionis  vitalis  ex¬ 
cessum  natura  excitat,  ut  potentias  morbificas 
eo  efficacius  subigat  et  eliminet. 

Difficilior  est  morbi*  in  actione  vitalis  lan¬ 
guore  radicati,  Sanatio.  Attamen  in  his  morbis 
actio  vitalis  ut  plurimum  per  intervalla  quies¬ 
cit  viresque  colligit,  ut  tanto  validius  contra 
hostem  agere  valeat;  id*  quod  in  febribus  in¬ 
termittentibus  per  paroxismos  *  in  remittenti¬ 
bus  per  exacerbationes  et  remissiones,  nec  non 
in  multis  morbis  chronicis  periodicae  recurren¬ 
tibus  manifestum  est. 

t 

Raro  adest  aequalis  per  omnia  systemata 
et  organa  affectio  ;  in  plurimis  potius  determi¬ 
nata  organorum  series,  vitam  magis  incolumen 
servat.  Haec  organa  secundum  sanitatis  nor¬ 
mam  operantur,  morbi  propagationi  renitun¬ 
tur*  et  efficaciam  suam  tandem  super  partes 
morbo  adfectas  extendunt. 

Sanatio  morborum  ope  consensus. 

Censcnsus  lex  est*  quod  affectio  partis  cu- 
jusdam  aliis  partibus,  saepe  toti  organismo 
communicetur  et  easdem  vel  similes  producat 
affectiones. 

Per  hunc  organorum  consensum  ex  morbo 
locali  fit  universalis  vel  et  localis  aliarum  par¬ 
tium  mediante  hoc  principio  natura  plurimis 
medetur  morbis.  Et  quidem: 

£  I.  Si  morbus,  actionis  vitalis  enormitati  inni¬ 
titur,  actione  plurium  organorum  per  con¬ 
sensum  excitata  eo  facilius  et  citius  se  con¬ 
sumit ,  et  processus  ad  cum  gradum,  qui 
ad  normam  requiritur,  reducitur.  Sic  mor¬ 
bus  hypersthenicus  per  majorem  extensio¬ 
nem  quidem  fit  gravior  ,  sed  eo  citius 
vincitur. 

II.  Ouum  morbus  ,  in  actionis  vitalis  debili¬ 
tate  vel  torpore  fundatus  raro  per  omnia 
systemata  et  organa  aequali  ratione  est  di¬ 
ffisus  sed  potius  certa  organa  vitam  mi¬ 
nus  labefactatam  offerunt  ;  haec  organa 
morbi  exstensioni  renituntur  et  aliis  adque 
aliis  in  consensum  tractis  morbum  facilius 
superabant. 

III.  Organon  affectum  aliorum  organorum 
functiones  in  consensum  vocando  morbi 
causam  ct  morbum  aufert.  Sic  ventriculus 
cibis  nimiis  repletus ,  diaphragma  et  mus¬ 
culos  abdominales  in  consensum  trahit,  et 
materia  ventriculum  molestans  vomitu  eji¬ 
citur.  Materia  irritans  in  trachea  aut  pul¬ 
monibus,  organa  respirationis  in  consen¬ 
sum  abripit,  et  stimulus  per  tussim  cjff 
citur. 

Sanatio  morborum  ope  antagonismi. 

Antagonismi  lex  est :  affectio  partis,  oppo¬ 
sitas  aliarum  partium  producit  affectiones,  Ac¬ 
tio  igitur  imminuta  vel  suppressa  partis  unius, 
alterius  partis  actionem  auctam,  vel  aucta  unius, 
imminutam  alterius  producit  actionem.  Haec 
organismi  lex  multorum  morborum  medela 
fieri  potest,  quomodo  autem  id,  fiat  e  sequen¬ 
tibus  patebit. 

I.  Actio  organi  unius  imminuta,  excitat  al¬ 
terius  organi  actionem  auctam.  Haec  sin¬ 
gulari  vi  medicatricis  operatione  illud , 
quod  peccatur,  alterius  organi  languore 
vigore  alterius  compensatur,  ut  organis¬ 
mi  ejusque  vitae  integritas  conservetur. 

Id  summe  manifestum  est  in  secretioni¬ 
bus  et  excretionibus.  Secretio  aut  excretio 
altera  imminuta  vel  suppressa,  aliam  se¬ 
cretionem  vel  excretionem  auctam  excitat, 
qua  suppressa  suppletur,  et  detrimentum 
quod  a  materia  se  — •  et  excernenda  reten¬ 
ta  timendum  est,  praecavetur  secretioque 
suppressa,  haud  raro  restituitur.  Sic  tran- 
spirationem  suppressam  supplet  diarrhoea 
exorta,  et  materiam  transpiratione  elimi¬ 
nandam  per  alvum  evacuat.  Menstrua  sup¬ 
pressa  haemorrhagia  narium  supplet. 

II.  Actio  unius  organi  aucta  alterius  actionem 
imminutam  producit.  Sic  cutis  functione 
aucta  tollitur  diarrhoea.  Singularis  quoque 
antagonismus  intercedit  inter  genitalia  et 
mammas ,  inter  cerebrum  et  tractum  inte¬ 
stinalem  pariter  alvi  fluxum,  maniam,  me¬ 
lancholiam  sanasse  ,  observatum  est. 

Hac  organismi  lege,  morbi  universales 
et  locales  organorum  nobilium,  in  aliorum 
minus  nobilium  organorum  affectiones 
transeunt.  Haec,  vis  medicatricis  operatio 
per  translationem  vel  derivationem,  sive 
subtractione  virium,  sive  subtractione  ma¬ 
teriae,  explicanda  videtur, 

a)  Multiplex  intercedit  inter  diversas  orga¬ 
nismi  partes  commercium,  quod  partim  per 
membranas,  partim  per  nervos  tamquam  actio¬ 
nis  conductores  sustinetur;  hoc  commercio 
parte  altera  affecta,  alteri  eadem  communica¬ 
tur  affectio  ,  quae  si  ad  altiorem  vehementiae 
gradum  extollitur  consensus  abit  in  antago- 
nismum,  parti  primarie  affectae  vires  subtra¬ 
huntur,  et  secundaria  primariam  quasi  suffla¬ 
minat.  Hinc  illa  translatio  frequentissime  obti- 
tinet;  inter  organa,  quae  insigni  iunguntur 
consensu. 

Actionis  morbosae  translatio  ,  in  multis 
morborum  formis  obtinere  videtur  ,  in  quibus 
affectio  morbosa  justo  citius  suppressa  est,  quin 
causa  morbi  in  miscela  vitiata  consistens,  ob¬ 
lata  fuisset;  hinc  affectio  morbosa  alio  in  loco 
adparet,  gravissimis  hinc  inde  stipata  phaeno¬ 
menis,  nec  secundaria  tolli  potest  prius,  ante 
quam  affectio  primaria  sit  restituta.  Sic  febris 
intermittens  justo  citius  suppressa  obstructio¬ 
nes  diversas  relinquit  quae  saepe  non  tollun¬ 
tur,  nisi  novo  intermittentis  insultu.  Exanthe¬ 
mata;  erysipelas  scarlatina,  variollae,  mor¬ 
billi;  inpetigines  :  scabies,  herpes,  lepra,  in 
cute  evanescunt,  et  in  organis  internis,  aut 
cerebro,  aut  pectoris,  aut  abdominis,  gravis¬ 
sima  et  periculosissima  producunt  symptomata 

Natura  vel  arte  restituto  exanthemate  in  cute 
affectio  secundaria  disparet.  Idem  optinet  in 
suppressis  haemorrhoidalibus,  gonnorrhoea 
diarrhoea  ;  fluxu  eorum  restituto  gravamina 
compescuntur. 

b)  Quaelibet  partis  actio  justo  magis  auc¬ 
ta ,  majorem  attrahit  humorum  copiam,  qui 
aliis  inde  partibus  subtrahuntur.  Hinc  functio 
organi  antagonistice  exalta*u,  parti  primarie 
affectae,  materiam,  saepe  et  morbosam  sub¬ 
trahere  potest.  Sic  ulcera  pulmonum  per  orta 
in  partibus  externis  ulcera  sanantur. 

Hac  lege  metastasis  et  derivantium  ac  rer 
percutientium  actio  explicatur* 

Sanatio  morborum  per  diversas  orga¬ 
nismi  functiones* 

Ad  praecavendos  et  sanandos  organismi 
morbos  omnes  omnium  organorum  functiones 
contribuunt,  inter  quas  praecipuas,  quae  ve¬ 
getationi  maxime  inserviunt,  referam* 

Organismus  animalis  compositus  est  ex 
materia  summe  corruptibili  ,  quae  vix  mo¬ 
mentum  in  eodem  persistere  potest  statu;  con¬ 
tinua  igitur  optinet  destructio,  continua  de¬ 
structae  eliminatio ,  continua  materiae  novae 
requiritur  assumtio.  Materia  autem  assumta 
prius,  quam  in  substantiam  organicam  et  ani¬ 
malem  permutatur,  et  in  naturam  inde  inor¬ 
ganicam  reducitur  et  eliminatur,  diversos  me- 
tamorphoseos  gradus  transire  debet,  in  quo¬ 
rum  singulo  determinatas  organorum  reactio¬ 
nes  experitur* 

Si  hae  materiae  assumtae  per  consuetas 
organorum  reactiones  naturam  organicam  et 

animalem  paulatim  assumunt  et  destructae  con¬ 
suetis  viis  et  recto  tempore  eliminantur,  func¬ 
tiones  secundum  sanitatis  typum  operantur.  Si 
vero  materiae  nimis  heterogeneae  naturam 
suam  difficulter  deponunt,  singulares  organo¬ 
rum  reactiones  excitantur,  quibus  morbus  con- 
stituitur.  Iisdem  semper  in  omni  viti  ao  statuor- 
ganismus  utitur  functionibus  ad  materiam  subi- 
gendam  vel  eliminandam  et  integritatem  suam 
restituendam* 

Inter  primas,  quas  materia  assumpta  ex¬ 
periuntur,  mutationes  pertinet  digestio.  Per 
digestionem  in  primis  et  secundis  viis  materiae 
externae  naturam  suam  pro  parte  deponunt, 
quae  si  inmediate  in  sanquinem  delatae  fuis¬ 
sent,  morbos  iipo  mortem  produxissent.  Vene¬ 
num  piperinum  ore  assumtum  vim  venenatam 
amittit,  spirituosa  in  sanquinem  infusa  mortem 
inducunt.  Materia  peregrina  vel  inquilina  quan¬ 
titate  vel  qualitate  peccans  ,  fortiorem  ventri¬ 
culi,  et  intestinorum  reactionem,  copiosiorem 
succi  gastrici,  enterici,  pancreatici,  bilis  se¬ 
cretionem  excitat,  et  inde  vel  digeritur,  vel 
per  vomitum  ejicitur,  vel  per  alvum  evacuatur* 
Sic  multi  morbi  gastrici  sine  exaltata  reliqui 
organismi  reactione  tolluntur. 

Materia  peccans  stimulo  morbifico  neque 
per  digestionem  orbata  neque  evacuata  absor¬ 
betur,  et  systematis  lymphatici  et  glandula¬ 
ris  reactioni  exponitur. 

Quae  neque  in  vasis  absorbentibus  et  glan¬ 
dulis  naturam  suam  deleteriam  deposuit  mate¬ 
ria,  vasorum  sanguiferorum  systemati  traditur, 
et  totius  systematis  reactionem  et  febrim  ex-» 
Citat. 

Omnis  materiae  assimilatio  in  Statu  mor¬ 
boso  aeque  ac  sano  secundum  easdem  orga¬ 
nismi  leges  fit,  et  per  easdem  vires,  nisi  quod 
stimuli  vehementiores  in  morbo  reactiones  pro¬ 
ducant  solemniores.  Assimilatio  non  modo, 
quae  ex  canalis  intestinalis  officina  huc  delata, 
sed  et  ea,  quae  per  ipsum  processum  norma¬ 
lem  vel  abnormem  destructa  et  detrita  sunt, 
subigere  tentat.  Sic  ergo  in  morbis  a  causa  ma¬ 
teriali  exortis  haec  ipsa  materia  vasorum  actio¬ 
ni  exposita  subigitur,  vel  juste  praeparata  et 
cocta  organis  secernentibus  et  excernentibus 
tradita  eliminatur.  Haec  materiae  coctio,  et  per 
crises  evacuatio  sola  vi  conservatrice  in  praxi 
est  manifestissima. 

Nutritio,  qua  materia  animalis  et  specifica 
organismo  restituitur,  ejusdem  vis  est  opera¬ 
tio,  Sic  substantiam  per  processum  morbosum 
deperditam  per  exaltatam  reproductionem  vis 
medicatrix  restituitur.  Morbi  hectici  a  substan¬ 
tiae  organicae  penuria  orti  sola  nutritione  sa¬ 
nantur.  Per  hanc  functionem  solidorum  de¬ 
structio  fluidorum  corruptio  praecavetur. 

Inter  omnes  organorum  functiones,  qui¬ 
bus  vis  medicatrix  utitur, .  sumam  dignitatem 
Sibi  vindicat  secretio,  et  vix  datur  functio  ad 
quam  secretio  non  concurret. 

Omnis  autem  secretio  vel  in  quantitate  vel 
qualitate  mutatur ,  quantitas  vel  aucta  vel  im¬ 
minuta.  Omnes  hae  secretionis  mutationes  pa-. 
thologicae  ad  sanationem  contribuunt. 

Exaltata  vasorum  secernentium  actio. 

a)  Causam  materialem  aufert;  sic  materia 
gonnorrhoica  aucta  muci,  corpus peregrit 

num  in  oculo  lucrymarum  secretione  ab¬ 
luitur 

b)  humorum  secretorum  dispendio  actionem 
vitalem  exaltatam  deprimit  et  citius  ad 

statum  normalem  reducit.'  Intestinorum 

.  .  '  . 

secretio  aucta  febrim  inflammatoriam  mi¬ 
tigat. 

Imminuta  secretio  ad  sanationem  contrir 
buit  humores  plasticos  retinendo  et  debilitatem 
praecavendo.  In  foeminis  sub  reconvalescentia 
menstrua  retinentur,  et  sanguis  nutritioni  im¬ 
penditur. 

Secretio  per  antagonismum  aucta  vel  im¬ 
minuta  multis  morbis  medetur ,  ut  supra  dicr 
tum.  Secretio  in  qualitate  mutata  proprias  ac 
specificas  secernit  materias.  Videtur  miscela 
horum  organorum  per  morbos  mutata  novam 
ac  propriam  acquirere  affinitatem,  quam  in  sta¬ 
tu  sano  non  habet,  et  ablato  morbo  amittit* 
Hinc  specifica  materiae  transpirabilis ,  urina¬ 
rum  etc.  qualitas* 

Novum  plane  secretionis  organon ,  per 
morbos  saepe  constituitur ;  qua  materia  singu¬ 
laris  qualitatis,  pus,  secernitur.  Suppuratio 
praegressam  semper  supponit  inflammationem, 
et  ejus  effectus  adeo  solemnes  sunt,  ut  inter 
primarias  virtutis  medicatricis  operationes  re¬ 
ferenda  sit. 

Suppuratio  actionis  vitalis  excessum  loca¬ 
lem  et  pro  diversa  suppurationis  intensitate  et 
aegri  constitutione ,  universalem  infringit  et 
inflammationem  localem  vel  universalem  tollit. 
Hac  ratione  suppuratio  chronica  omnino  mor¬ 
bum  sthenicum  praecavere  potest,  consumen¬ 
do  virium  excessum,  qui  requiritur  ad  mor- 

bum  constituendum.  —  Deinde  suppuratio  cor¬ 
pora  peregrina  et  partes  destructas  sphacelo- 
sas  excernit.  —  Tandem  suppuratia  altera  tol¬ 
lit  alteram ,  sive  id  per  materiae  vel  actionis 
vitalis  translationem  explicare  velis.  Huic  facto 
vesicantium,  fonticulorum,  cetaceorum  usus 
inititur.  —  Denique  suppuratio  substantiae 
partium  molium  deperditae  reproductionem 
causat,  quae  sine  suppuratione  nunquam  fieri 
quamque  nulla  ars  imitari  potest. 

Excretio  simili  modo  aucta  vel  imminuta 
vel  perversa  mutata  esse  potest.  Excretio  ut 
plurimum  secretionem  mutatam  supponit,  hinc 
et  ex  hac  morbosae  mutata  excretionis  mutatio 
inteliigitur. 

Excretio  excernit  vel  materias  non  dige¬ 
rendas  vel  per  vitae  processum  destructas,  vel 
et  plasticas  naturae  organicae  et  animalis  in¬ 
dolem  referentes.  Excernunter  vel  per  organa 
excretioni  dicata,  alvum,  renes,  cutem  etc.  vel 
per  nova  et  insolita  haemorrhagias. 

Ouid  excretio  per  alvum,  cutem  urinarum 
ad  sanationem  contribuat,  ex  praecedentibus 
patet. 

De  haemorrhagiis  pauca  subjungenda  sunt. 

Per  vigentem  vitae  processum  majorem 
quam  ad  reproductionem  requiritur,  sanquinis 
copiam  et  diathesim  inde  sthenicam  produci, 
sanquine  per  diversa  organa  evacuato  morbos 
praecaveri  vel  exortos  sanari  posse  vix  ullus 
dubitabit  medicus.  Attamen  non  semper  vera 
requiritur  plethora,  sufficit  aucta  vasorum  re- 
ceptivitas  ad  morbum  ponendum»  In  utroque 
casu  major  in  sanguinem  vasorum  reactio  ejus- 

dem  motum  excitat,  majori  vi  ad  orgarta  irri¬ 
tata,  vel  debiliora  et  minus  resistentia  impel¬ 
litur,  et  dilatatis  vasorum  poris  vel  ostiolis 
evacuatur.  Haec  evacuatio  stimulorum  sum¬ 
mam  imminuit  et  exaltatam  solidorum  actionem 
infringit.  Haemorrhagia  non  tantum  in  univer¬ 
sali  humorum  orgasmo  salutares  producit  effec¬ 
tus  ,  sed  et  in  congestione  topica,  epistaxis  ce- 
phaleam,  haemorrhoidum  et  menstruorum  flu¬ 
xus  gravamina  haemorrhoidalia  et  colicam  ca- 
tamenialem  auffere  potest. 

Ex  imperfecto  hoc  tentamine  patet,  non 
vilipendendam  esse  vim  medicatricem  sed  sum¬ 
mam  mereri  attentionem.  Insignis  enim  est 
morborum  nummerus,  qui  per  eam  solam  sa¬ 
nantur,  et  in  illis  casibus,  in  quibus  ars  na¬ 
turae  sucurrere  debet  ,  naturae  sanatio  semper 
basim  constituit,  hacque  deficiente  frustraneum 
est  artis  auxilium* 

Theses  defendendae. 


1. 

Omnis  sanatio  fit  per  vim  medicatricem. 

2. 

Vis  medicatrix  medicos  non  reddat  superfluos* 

3. 

Sine  vis  medicatricis  cognitione,  medicus,  ve¬ 
ram  sanationis  rationem  ignorat. 

4* 

Dolor  maximum  naturae  donum. 

5. 

Sanatio ,  qua  gloriantur  falsae  morborum  theo¬ 
riae  vi  medicatrici  debetur. 

6. 

Punctio  vesicae  urinariae  hypogastrica  praeter 
alias  methodos  palmam  sibi  vindicat. 

7. 

Medicus  veri  nominis  membris  reipublicae  uti¬ 
lissimis  merito  adnumeratur. 

8. 

Lunae  influxus  in  organismum  humanum  magnus. 

Nicotianae  in  statu  sanitatis  usus  nunquam  de¬ 
fendendus* 


10* 


w 

Corpora  anorganica  specifica  gaudent  vita 

11* 

Frigus  putredini  inimicissimum* 

12* 

Curatio  foeminae  hystericae  dificillima. 

13* 

Deffectus  hyminis  absolutam  virginitatem  non 

m  ei  oi  tr -libom  ei 


demonstrat* 

Coxalgia  in  gradu  tertio  omnem  medici  auxilium 


respuit. 

